જુલાઈ ૨૦૧૬માં ચાર દલિત પીડિતોને નિર્દયરીતે માર મારવામાં આવ્યા હતા. ચાર દલિત પીડિતો વસરામ, રમેશ, અશોક અને બેચર નામના યુવકોને અર્ધનગ્ન કરીને તેમને માર મારવામાં આવ્યા હતા. આ ઘટનાથી સમગ્ર દેશ હચમચી ઉઠ્યું હતું. ત્યારબાદ રાજ્યમાં દલિત આંદોલન હાથ ધરવામાં આવ્યું હતું. આશરે દોઢ વર્ષ પહેલા ઉનાના સમઢીયાળા ગામના દલિત પરિવારોને ગૌરક્ષકોએ બેરહેમીથી જાહેરમાં ઢોર માર માર્યો હતો. જેના વીડિયો વાયરલ થતા દેશભરમાં હાહાકાર મચ્યો હતો. પરંતુ હવે દોઢ વર્ષ બાદ ફરી ઉનાના સમઢિયાળા ગામ ચર્ચામાં આવ્યું છે. કારણ કે, ઉનાના પીડિત પરિવાર સહિત ૩૦૦ જેટલા લોકોએ વિધિવત્‌ રીતે બૌદ્ધ ધર્મ અંગીકાર કર્યો હતો અને હિન્દુ ધર્મનો ત્યાગ કર્યો હતો. ઉનાના દલિત પરિવાર સહિતના લોકો દ્વારા બૌધ્ધ ધર્મ અંગીકાર કરવામાં આવતાં રાજયભરમાં ભારે ચકચાર મચી જવા પામી છે. જા કે, આ સમગ્ર કાર્યક્રમમાં દલિત યુવા નેતા અને વડગામના અપક્ષ ધારાસભ્ય જીગ્નેશ મેવાણીની ગેરહાજરી સૂચક અને ચર્ચાનો વિષય બની રહી હતી.